ועדת החוקה, חוק ומשפט, כנסת 20, פרוטוקול מספר 666, 2018-07-10 11:45

ניסן סלומינסקי: אני פותח את ישיבת ועדת החוקה, חוק ומשפט.

ניסן סלומינסקי: על סדר היום הצעת חוק העונשין (נשיאת מאסר בעבודות שירות - הוראת שעה), התשע"ז-2016 – בקשה לדיון מחדש (רביזיה) בהצעה לתיקון סעיף 51ג(ג) ובהצעה לתיקון סעיף מועד תחילתו של החוק.

ניסן סלומינסקי: מאחר שהתברר, להערכתי, שהחוק נוסח לא מדויק ויכולה להיות משמעות שלא התכוונו לה ביקשתי רביזיה ספציפית לנושא הזה.

ניסן סלומינסקי: אני רוצה להעלות את הרביזיה כדי שנאשר אותה כדי שנוכל לפתוח את החוק ואת הנושא הספציפי.

נעה ברודצקי לוי: גם את נושא מועד התחילה.

ניסן סלומינסקי: כן.

ניסן סלומינסקי: לנושא הזה וגם לנושא מועד התחילה.

ניסן סלומינסקי: מי בעד לאשר את הרביזיה?

ניסן סלומינסקי: בעד הרביזיה – רוב

ניסן סלומינסקי: נמנעים – אין

ניסן סלומינסקי: הרביזיה אושרה.

ניסן סלומינסקי: אנחנו פותחים את זה לשתי הנקודות האלה בקצרה.

ניסן סלומינסקי: נעמה, תסבירי את זה, בבקשה.

נעמה פויכטונגר: קודם כול אני רוצה להגיד תודה רבה לוועדה.

נעמה פויכטונגר: מדובר על שתי נקודות.

נעמה פויכטונגר: הסעיף שנוגע למתן היצע של תכניות טיפול מטעם שירות המבחן לעובדי השירות.

נעמה פויכטונגר: אנחנו מבקשים לחדד כפי שהנושא תוקצב בהחלטת ממשלה שהתכנית הזאת מיועדת לאותם עובדי שירות שקיבלו עבודות שירות לתקופה של מעל 6 חודשים.

נעמה פויכטונגר: בהתאם לכך אנחנו מבקשים שייכתב: "לכל עובד שירות שנגזרו עליו עבודות שירות לתקופה העולה על 6 חודשים תיקבע תכנית ליווי ושיקום אצל קצין המבחן".

נעמה פויכטונגר: גם דייקנו את המונח של התכנית עצמה: "אלא אם מצא קצין המבחן כי לא נדרשת תכנית כאמור".

נעמה פויכטונגר: אנחנו שומרים פה על רוח הדברים שנקבעו בוועדה.

ניסן סלומינסקי: אני רוצה להזכיר שאנחנו דרשנו כתנאי שהאפשרות להמיר מאסר ב-9 חודשי שירות זה בתנאי שיעשו כי אם בבתי הסוהר יש תכניות שיקום ובעבודות שירות רגילות בדרך כלל אין, אז אמרנו שאם ממירים להם לעבודות שירות שיעשו את אותם דברים שצריך כדי להכשיר אותם לחיים הנורמטיביים כי אנחנו רוצים שהם יחזרו לחיים הנורמטיביים.

ניסן סלומינסקי: התכוונו לאותם אלה שמצטרפים עכשיו, לא למה שהיה קודם.

נעמה פויכטונגר: אני גם אגיד רק את מה שמובן מאליו אולי – מדובר פה על מי שממילא לא קיבל צו מבחן שהוא כבר יותר מקיף.

נעמה פויכטונגר: נבדוק, ברשותך, עם הנסחות אחר כך אם צריך להגיד את זה או שזה מובן מאליו מנוסח הסעיף.

נעמה פויכטונגר: בהתאם לתיקון הזה צריך גם במקביל לתקן את ההפניה אליו לאחר מכן.

נעה ברודצקי לוי: ולגבי התנאי לקיצור.

זאב בנימין בגין: מהו התנאי?

נעה ברודצקי לוי: התנאים שקבענו לקיצור היו: א', אישור של המפקח שהוא ביצע כנדרש את עבודות השירות; ודבר שני שיש אישור של קצין המבחן שהוא עמד בתכנית.

נעה ברודצקי לוי: אז מבחינת הנוסח היה כתוב שתותאם תכנית, ואנחנו הופכים את זה ל"שנקבעה תכנית".

נעמה פויכטונגר: אלא אם כן מצא קצין המבחן שלא נדרשת תכנית כמו שכתבנו.

נעה ברודצקי לוי: אנחנו נתאים את הנוסח לזה.

נעה ברודצקי לוי: אבל חשוב לחדד שבעצם התיקון שאנחנו עושים באותו תיקון לסעיף 51ג גם נוגע לכך שאנחנו מבהירים שזה רק על מי שנגזרו עליו מעל ל-6 חודשי עבודות שירות וגם פה אנחנו מחליפים את הנוסח מ"תותאם תכנית" ל"תיקבע תכנית", לבקשת שירות המבחן.

נעה ברודצקי לוי: אנחנו קראנו לזה "תכנית של ליווי סוציאלי", ומשירות המבחן נאמר לנו אחרי הדיון שמבחינתם המונח הוא "תכנית ליווי ושיקום" על-ידי קצין מבחן.

נעה ברודצקי לוי: אז אנחנו פשוט מתאימים את הנוסח לדברים האלה.

נעה ברודצקי לוי: כמו שנעמה, אלא אם כן קצין המבחן קבע שלא נדרשת תכנית כאמור, לרבות אם יש צו מבחן.

ניסן סלומינסקי: הנושא השני שביקשתם זה לדחות בעוד חודשיים?

אודיה איפרגן: חודשיים ועוד שלושה.

ניסן סלומינסקי: לאיזה תאריך?

אודיה איפרגן: אם מדובר על 1 בינואר, אנחנו מדברים על 1 באפריל.

ניסן סלומינסקי: באפריל?

ניסן סלומינסקי: לא במרץ?

אודיה איפרגן: זאת הבקשה שלנו מהוועדה.

ניסן סלומינסקי: אז אפשר.

נעה ברודצקי לוי: 1 באפריל?

ניסן סלומינסקי: כן, 1 באפריל.

ניסן סלומינסקי: הרי מבקשים.

ניסן סלומינסקי: אנחנו לא נתפוס את זה - - -

נעה ברודצקי לוי: אני רוצה להבהיר עוד משהו:

נעה ברודצקי לוי: ברגע שהתיקון נכנס לתוקף הוא חל גם על משפטים תלויים ועומדים, זאת אומרת גם על מקרים שבהם העבירה כבר בוצעה והמשפט התחיל, זאת אומרת עד שלא ניתן גזר הדין.

נעה ברודצקי לוי: מאחר שאין פה החמרה של הענישה ולכן גם מכוח חוק העונשין - - - אנחנו נחליט עם נוסח החוק אם יש צורך להבהיר את זה או שנסת

נעה ברודצקי לוי: פק בהוראות הכלליות של חוק העונשין.

ניסן סלומינסקי: טוב.

ניסן סלומינסקי: תודה.

ניסן סלומינסקי: אני מעלה את התיקונים האלה להצבעה לאישור הוועדה.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: בעד ההבהרות והתיקונים לסעיף 51ג(ג) – רוב

ניסן סלומינסקי: נמנעים – אין

ניסן סלומינסקי: ההבהרות והתיקונים להצעת החוק אושרו.

ניסן סלומינסקי: עכשיו זה מוכן לקריאה שנייה ושלישית במליאה.

ניסן סלומינסקי: תודה רבה, יישר כוח.

ניסן סלומינסקי: אודיה, תודה רבה.

ניסן סלומינסקי: הישיבה נעולה.